Serra newî de zemê neweyî zî ameyî. Çewlîg de esnafê ke vera faturaya elekrîkî nêrazîbîyayîş mojna camê dikanê xo de ''Şelênayîş esto, zulmê TEDAŞî rê nê'' daliqna.
Esnaf Erhan Bayantemuro ke fatûrayê ci mabênê 300 û 350 lîra yenê bi zemê peyênî fatûraya ci ya menga verên a serra newî hezar 50 lîra ameye. Bayentemurî sey nêrazîbîyayîşî camê dikanê xo yê berberî de nuteyê ''Şelênayîş esto, zulmê TEDAŞî rê nê'' daliqna. Beyentemurî ard ziwan ke ê kîra ra zafêr fatûrayan danê û vat eke wina dewam bikero do dikanê akerde memano. Heme esnafî do dikananê xo biqefilnê.
